Sobrecullida d'Alcanyiz

A sobrecullida d'Alcanyiz yera una sobrecullida d'o Reino d'Aragón. Presentaba a particularidat de no tener unidat territorial en estar dividida en dos nuclios distintos. O nuclio occidental yera integrau por as localidaz d'Alfamén, Almonecir de la Sierra, Alpartil, L'Almunia de Donya Godina y Ricla. L'oriental, mas extenso, s'extendeba arredol d'Alcanyiz. Dende ista sobrecullida se dominaban as vías que daban acceso a lo Baixo Ebro por Gandesa y a la costa de Castellón de la Plana por Moriella.

En o fogache de 1495, ista sobrecullida contaba con 4.268 fuegos.

As cullidas que perteneixeban a la sobrecullida d'Alcanyiz seguntes as Corz de Zaragoza de 1446 yeran Aguaviva, Albalat de l'Arcebispe, Alcanyiz, Alcorisa, Arens de Ledón, Bezeit, Calazeit, Casp, Castelserás, Castellot, Cretas, Favara, La Fraixneda, Foz Espalda, La Chinebrosa, Íxar, Ledón, Maella, Mazalión, Molins, Mont-royo, Nonasp, Las Parras de Castellot, Penyarroya de Tastavins, Ráfals, Torrelconte, Torre d'Arcas y Val de Robres.

Vinclos externos
  Cullidas d'o cheneral en GEA
  Divisiones administrativas (Antonio Ubieto-Historia de Aragón)

Alcanyiz